 Hukumu hiyo ilikuwa itolewe jana katika mahakama hiyo, lakini iliahirishwa baada ya Hakimu Mkazi, Flora Mujaya anayesikiliza kesi hiyo, kuwa likizo.Akiahirisha kesi hiyo, Hakimu Maua Handui, alisema kesi hiyo ilikuja kwa ajili ya hukumu, lakini hakimu aliyekuwa anasikiliza kesi hiyo, yupo likizo hivyo itakuja Septemba 21, mwaka huu.Katika kesi hiyo, mahakama hiyo ilifunga ushahidi wa upande wa mashitaka baada ya kusikiliza mashahidi sita.Pia baada ya mahakama kupitia ushahidi huo, Mbasha alikutwa na kesi ya kujibu na kujitetea.Mbasha anakabiliwa na mashitaka mawili ya kubaka binti mwenye umri wa miaka 17 ambaye ni shemeji yake huku akijua kufanya hivyo ni kinyume cha sheria.Katika shtaka la kwanza, Mbasha anadaiwa kuwa Mei 23, mwaka jana maeneo ya Tabata Kimanga, alimbaka shemeji yake. Pia ilidaiwa Mei 25, mwaka jana mshtakiwa huyo alimbaka shemeji yake kwenye gari aina ya Ipsum wakati akitoka kumtafuta mkewe, Flora.